A totz os argumentos anteriors se puede responder pensando en luengas como l'anglés que no notan os accentos, y que a ortografía no sinyala univocament  a seqüencia fonica, de forma que ta leyer bien una parola, cal conoixer-la d'antes. Manimenos, ixo precisament fa que a ortografía de l'anglés siga muit muit disfuncional (probablement a menos funcional d'as luengas europeas). O quid se troba en que, en estar una luenga internacional, os parladors no nativos se veyen obligaus a aprender-lo por atras razons, pero no ye un modelo a seguir, ortograficament. En un caso antipodal, como l'aragonés, a ortografía cal que se faiga con miras a no dificultar  innecesariament l'aprendizache, u mesmo l'acercamiento t'a luenga.